b"\n_START_ARTICLE_\nTzantza\n_START_PARAGRAPH_\nLa tzantza \xc3\xa9s una pr\xc3\xa0ctica de la tribu ind\xc3\xadgena dels shuar per reduir caps. Aquest m\xc3\xadstic procediment feia que el nadiu momifiqu\xc3\xa9s i conserv\xc3\xa9s els caps dels seus enemics com a talism\xc3\xa0 i torfeu de guerra.\n_START_SECTION_\nProc\xc3\xa9s de reducci\xc3\xb3\n_START_PARAGRAPH_\nEl procediment per preparar la tzantza t\xc3\xa9 diversos passos. El cap i el coll es tallen com m\xc3\xa9s a prop de la clav\xc3\xadcula millor. La persona que mata fa servir un etsemat i el passa per la boca i el coll del cap tallat, despr\xc3\xa9s se'l lliga i fuig r\xc3\xa0pidament._NEWLINE_Es fa un tall rere el cap i amb cura es separa la pell del crani. La pell es bull durant una mitja hora, aix\xc3\xb2 en redueix la mida a la meitat. Despr\xc3\xa9s que s'assequi es gira la pell i tota s'elimina tota la carn amb un ganivet. La pell extreta es torna a cosir en el seu lloc on es va fer el tall a la part posterior._NEWLINE_S'escalfen algunes pedres en foc, i s'introdueixen a l'interior per fer-les rodar. Peri\xc3\xb2dicament es frega la pell per ajudar a assecar i influir en la forma. Despr\xc3\xa9s s'escalfa sorra en una cassola i la sorra substitueix les pedres. Amb un ganivet gran ben escalfat s'eixuguen els llavis. Despr\xc3\xa9s es claven tres espines de palmera amer als llavis i es lliguen amb cordes._NEWLINE_El proc\xc3\xa9s de la tzantza sol durar si fa no fa sis dies. Finalment el cap arriba a tenir la mida d'un puny. L'\xc3\xbaltim dia de treball se celebra la primera festa de la tzantza."